Diari Oficial de la Generalitat Valenciana


Sumari del DOGV 4189, del 13-02-2002 (2002/1291)

DECRET 16/2002, de 8 de febrer, del Govern Valencià, pel qual s'aprova la constitució del Consell Valencià dels Il·lustres Col·legis Oficials d'Odontòlegs i Estomatòlegs de València, Alacant i Castelló i se'n disposa la inscripció al Registre de Col·legis Professionals i de Consells Valencians de Col·legis Professionals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4189

Data del DOGV
:   13-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1291


Data del document
:   08-02-2002

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * odontologia
    * col·legi professional
    * registre de documents
    * legislació

DECRET 16/2002, de 8 de febrer, del Govern Valencià, pel qual s'aprova la constitució del Consell Valencià dels Il·lustres Col·legis Oficials d'Odontòlegs i Estomatòlegs de València, Alacant i Castelló i se'n disposa la inscripció al Registre de Col·legis Professionals i de Consells Valencians de Col·legis Professionals. [2002/X1291]
  
L'Estatut d'Autonomia de la Comunitat Valenciana, en l'article 31.22, confereix a la Generalitat Valenciana competència exclusiva en matèria de col·legis professionals i exercici de professions titulades, sense perjudici del que disposen els articles 36 i 139 de la Constitució espanyola.
  
La Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, disposa en l'article 14.1 que quan en el territori de la Comunitat Valenciana es constituïsquen o hi haja dos o més col·legis professionals de la mateixa professió, aquests es constituiran en Consell Valencià de Col·legis Professionals, en què s'hauran d'integrar tots els col·legis professionals del citat àmbit territorial de la mateixa professió.
  
Així mateix, en l'article 14.2 s'estableix que el Govern Valencià, per mitjà de decret, aprovarà la constitució dels Consells Valencians de Col·legis Professionals amb àmbit d'actuació a la Comunitat Valenciana.
  
Per la seua banda, l'article 36 del Decret 4/2002, de 8 de gener, del Govern Valencià, pel qual s'aprova el Reglament de desenvolupament de la citada Llei 6/1997, de 4 de desembre, estableix que haurà de constituir-se el corresponent Consell Valencià de Col·legis Professionals a iniciativa de les juntes de govern o directives dels col·legis professionals reconeguts per la Generalitat Valenciana que complisquen els requisits establits.
  
Els Il·lustres Col·legis Oficials d'Odontòlegs i Estomatòlegs de València, Alacant i Castelló han adoptat acord de constitució del Consell Valencià dels Il·lustres Col·legis Oficials d'Odontòlegs i Estomatòlegs de València, Alacant i Castelló, i sol·liciten la inscripció en el Registre de Col·legis Professionals i de Consells Valencians de Col·legis Professionals.
  
En virtut d'això, d'acord amb el que preceptua l'article 14 de la Llei 6/1997, de 4 de desembre, de Consells i Col·legis Professionals de la Comunitat Valenciana, a proposta del conseller de Justícia i Administracions Públiques i després de la deliberació del Govern Valencià, en la reunió del dia 8 de febrer de 2002,
  
DECRETE
  
Article 1
  
S'aprova la constitució del Consell Valencià dels Il·lustres Col·legis Oficials d'Odontòlegs i Estomatòlegs de València, Alacant i Castelló, com a corporació de dret públic, amb personalitat jurídica pròpia i plena capacitat d'obrar per a l'èxit dels seus fins, i es disposa la inscripció en el Registre de Col·legis Professionals i de Consells Valencians de Col·legis Professionals.
  
Article 2
  
L'àmbit territorial del Consell la constitució del qual s'aprova és el de la Comunitat Valenciana, en què s'integren els Il·lustres Col·legis Oficials d'Odontòlegs i Estomatòlegs de les províncies de València, Alacant i Castelló.
  
DISPOSICIONS TRANSITÒRIES
  
Primera
  
De conformitat amb el que disposa l'article 14.2 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, el Consell Valencià dels Il·lustres Col·legis Oficials d'Odontòlegs i Estomatòlegs de Valencia, Alacant i Castelló tindrà capacitat d'obrar des de la constitució dels seus òrgans de govern i l'aprovació dels seus estatuts.
  
Segona
  
En el termini de sis mesos des de l'entrada en vigor del present decret, el Consell Valencià dels Il·lustres Col·legis Oficials d'Odontòlegs i Estomatòlegs de València, Alacant i Castelló, haurà de presentar davant de la Conselleria de Justícia i Administracions Públiques, o òrgan competent en matèria de consells de col·legis professionals, la composició dels seus òrgans de govern i els estatuts, adaptats a la Llei 6/1997, de 4 de desembre, perquè en verifique la legalitat i conseqüent inscripció registral i publicació en el Diari Oficial de la Generalitat Valenciana.
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 8 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,